அந்த பயிற்ச்சியில் ஒரு நாட்டினரை அவர்களின் கலாச்சர இயல்புகளை பொறுத்து எப்படி அணுகுவது என்று வரும்போது பொதுவாக இந்தியர்கள் குழுக்கூட்டத்தில் தாமாக முன் வந்து கருத்துக்களை சொல்ல மாட்டார்கள் (Reserved). அவர்களுடனான கூட்டங்களில் அவர்களுக்கென பிரத்தியக கவனம் மற்றும் பங்கெடுத்துக் கொள்ளும் வாய்ப்புடன் கூட்டத்தை நடத்தவேண்டுமென்பது போன்ற துணுக்குகளுடன் போகிறது. ஐரோப்பியர்கள் எப்போதும் தங்கள் கலாச்சாரத்தை உயர்வாக நினைப்பவர்கள், கருத்துக்களை தயக்கமின்றி முன் வைப்பர், அவர்களுடனான உரையாடலில் தனிப்பட்ட விசாரிப்புகள் பெரிய தாக்கத்தை ஏற்ப்படுத்தாது. அமெரிக்கர்கள் தனிப்பட்ட விசாரிப்புகளை விரும்புவர், வேலை தவிர்த்து வெளியுலக நடப்புகளை பேச ஆர்வம் கொண்டிருப்பர். சீனர்களை பொருத்தவரை சுறு சுறுப்பானவர்கள், பேச்சுக்களை தானாக முன் வந்து தொடரமாட்டார்கள் என்பது போன்ற புரிதல்களைச் சொல்லிக்கொடுக்கிறது.